Број: 4207/5а-1

Датум: 17.07.2019. год.

На основу члaна 63. став (2) Закона о јавним набавкама (“Службени Гласник Републике Србије“ 124/12, 14/15 и 68/15), Комисија за јавну набавку добара – Медицински потрошни материјал за интервентну кардиологију, ЈН ОП 24Д/19, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊЕ**

**КОНКУРСНЕ ДОКУМЕНТАЦИЈЕ**

**Заинтересованo лицe je тражилo додатнo појашњењe у вези са предметном јавном набавком у виду следећeг питања:**

***Питање 1.***

Да ли би сте извршили измену конкурсне документације у вези са партијом бр. 11 „Индефлатор у сету-комплет“  и да из наведене издвојите “РX шприц” као посебну партију. Наиме  тражени РX шприц у сету у Србији има регистрован само један понуђач, док остатак производа из Партије 11 – Шприц за дилатацију са манометром до 35 атм (са високим притиском) има регистровано најмање 5 понуђача.

Овако дефинисана документација није у складу са чланом 10. Конкурсне документације који гласи: “Наручилац је дужан да у поступку јавне набавке омогући сто је могуће већу конкуренцију. Наручилац не може да ограничи конкуренцију, а посебно не може онемогућавати било којег понудјача да учествује у поступку јавне набавке неоправданом употребом преговарачког поступка нити коришћењем дискриминаторских услова, техничких спецификација и критеријума .” Стога Вас још једном молимо да извршите наведено одвајање у циљу обезбедјивања што је могуће веће конкуренције.

**Одговор наручиоца:**

Прихвата се. Наручилац ће извршити измену за наведену партију. Наручилац подсећа да је за наведену партију већ извршио измену те да тражи шприц за дилатацију са манометром **од 35атм**

***Питање 2.***

Конкурсном документацијом је тражено да се за понуђено медицинско средсво приложи важеће Решење о упису медицинског средства у Регистар медицинских средстава које издаје Агенција за лекове имедицинска средства Србије.

Да ли ће се понуда сматрати прихватљивом уколико приложимо Решење о упису понуђеног медицинског средства које је истекло дана 12.07.2019. године и доказ издат од стране Агенције за лекове и медицинска средства да је предмет предат на обнову?

**Одговор наручиоца:**

Наручилац неће одбити као неприхватљиву понуду понуђача који достави доказ издат од АЛИМС-а да је поднет захтев за обнову Решења о упису.

Дн:

- порталу ЈН

- интернет страници наручиоца

КОМИСИЈА ЗА ЈАВНЕ НАБАВКЕ

ЈН ОП 24Д/19